C 63/16
HR
Službeni list Europske unije
20.2.2023.
Stranke glavnog postupka Tužitelj: Amazon Services Europe Sàrl Tuženik: Autorità per le Garanzie nelle Comunicazioni
Prethodna pitanja 1.
Protivi li se Uredbi (EU) 2019/1150 (1) nacionalna odredba čiji je konkretan cilj osigurati primjerenu i učinkovitu provedbu te uredbe, također prikupljanjem relevantnih informacija, i kojom se pružateljima usluga internetskog posredovanja i internetskih tražilica nalaže obveza periodične dostave relevantnih informacija o svojim prihodima? 2.
Mogu li se, na temelju Uredbe (EU) 2019/1150, informacije koje se predviđaju izjavom o financijskom sustavu, a odnose se prvenstveno na ostvarene prihode, smatrati relevantnima i potrebnima s obzirom na cilj koji se nastoji postići tom uredbom? 3.
Nalaže li se Direktivom (EU) 2015/1535 (2) da države članice moraju obavijestiti Komisiju o mjerama kojima se za pružatelje usluga internetskog posredovanja i internetskih tražilica uvodi obveza dostave izjave koja sadržava relevantne informacije o njihovim prihodima, pri čemu povreda te obveze dovodi do primjene novčanih sankcija i, u slučaju potvrdnog odgovora, dopušta li Direktiva da se privatni subjekt usprotivi tomu da se na njega primjenjuju mjere o kojima Komisija nije bila obaviještena? 4.
Protivi li se članku 3.
Direktive 2000/31/EZ (3) to da nacionalna tijela donose odredbe kojima se, u navedenu svrhu osiguravanja provedbe Uredbe (EU) 2019/1150, za operatore koji imaju poslovni nastan u drugoj državi članici Unije, ali posluju u Italiji, predviđaju dodatne administrativne i novčane obveze poput dostave izjave koja sadržava relevantne informacije o njihovim prihodima, pri čemu povreda te obveze dovodi do primjene novčanih sankcija? 5.
Protivi li se načelu slobode pružanja usluga iz članka 56.
UFEU-a te članku 16.
Direktive 2006/123 (4) i [Direktivi] 2000/31/EZ to da nacionalna tijela donose odredbe kojima se, u navedenu svrhu osiguravanja provedbe Uredbe (EU) 2019/1150, za operatore koji imaju poslovni nastan u drugoj državi članici Unije predviđaju dodatne administrativne i novčane obveze poput dostave izjave koja sadržava relevantne informacije o njihovim prihodima, pri čemu povreda te obveze dovodi do primjene novčanih sankcija? 6.
Nalaže li se člankom 3. stavkom 4. točkom (b) Direktive 2000/31/EZ da države članice moraju obavijestiti Komisiju o mjerama kojima se za pružatelje usluga internetskog posredovanja i internetskih tražilica uvodi obveza dostave izjave koja sadržava relevantne informacije o njihovim prihodima, pri čemu povreda te obveze dovodi do primjene novčanih sankcija i, u slučaju potvrdnog odgovora, dopušta li Direktiva da se privatni subjekt usprotivi tomu da se na njega primjenjuju mjere o kojima Komisija nije bila obaviještena?
(1) (2) (3) (4)
Uredba (EU) 2019/1150 Europskog parlamenta i Vijeća od 20. lipnja 2019.
o promicanju pravednosti i transparentnosti za poslovne korisnike usluga internetskog posredovanja (SL 2019., L 186, str. 57.)
Direktiva (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva (SL 2015., L 241, str. 1.)
Direktiva 2000/31/EZ Europskog parlamenta i Vijeća od 8. lipnja 2000. o određenim pravnim aspektima usluga informacijskog društva na unutarnjem tržištu, posebno elektroničke trgovine (SL 2000., L 178, str. 1.)
(SL, posebno izdanje na hrvatskom jeziku, poglavlje 13., svezak 39., str. 58.)
Direktiva 2006/123/EZ Europskog parlamenta i Vijeća od 12. prosinca 2006.
o uslugama na unutarnjem tržištu (SL 2006., L 376, str. 36.)
(SL, posebno izdanje na hrvatskom jeziku, poglavlje 13., svezak 39., str. 58.)
Zahtjev za prethodnu odluku koji je 21. listopada 2022.
uputio Tribunale Amministrativo Regionale per il Lazio (Italija) – Eg Vacation Rentals Ireland Limited/Autorità per le Garanzie nelle Comunicazioni (Predmet C-666/22) (2023/C 63/22) Jezik postupka: talijanski Sud koji je uputio zahtjev Tribunale Amministrativo Regionale per il Lazio